Hjemmefrontmuseet Rakkestad

Hjemmefrontmuseet Rakkestad er et militærhistorisk museum i Rakkestad i tidligere Østfold fylke. «Hjemmefronten» er samlebetegnelse på organisert og uorganisert motstand i Norge mot den tyske okkupasjonen under andre verdenskrig 1940–1945, og museumssamlingene omfatter rundt 4000 militære og sivile gjenstander fra krigen. 

Utstillingene i museet viser blant annet uniformer, våpen og utstyr fra Milorg og motstandsbevegelsen, det norske fascistpartiet Nasjonal Samling (NS) og den tyske okkupasjonsmakten. Det er også krigsminner som dokumenterer dagliglivet, konsentrasjonsleirene og frigjøringa våren 1945.

Hjemmefrontmuseet i Rakkestad ble åpnet 19. oktober 1983 av daværende kronprins Harald og kronprinsesse Sonja. I 2008 ble museet skadet av flom.

Se også
 Okkupasjonshistoriske samlinger i Norge, hjemmefrontmuseer og samlinger som formidler krigshistorien i Norge

Referanser

Eksterne lenker
 
Hjemmefrontmuseets nettpresentasjon
 Hjemmefrontmuseet Rakkestad på Facebook

Museer i Viken
Militærmuseer
Museer etablert i 1983
Kultur i Rakkestad
Østfolds historie
Okkupasjonshistoriske museer i Norge